Eng.sz.: R-1978/2000.
Dr. Kopári László
Utazásszervező
7626 Pécs, Koller u. 7.
mobil   	00-36-20-4338163
mail:    	kopari@kopari.hu
web:    	www.kopari.hu
________________________________________________________________
Hajózás Európából Afrikába,
a Földközi-tengerről az Atlanti-óceánra
magyar nyelvű asszisztenciával az utazás teljes időtartama alatt!

Óceánjáróval a Gibraltári-szoros négy sarkába
2025. október 7-19.

Gaudi temploma, dél-spanyol mór emlékek, a Szahara lehelete, a legnyugatibb keleti bazár, Gibraltár sziklái, marseillei taxik, Costa hajó …
… és egy életre szóló élmény Savovától Casablancaig

1. nap: Pécs: indulás 05.00-kor ,  utazás Szlovénián keresztül Olaszországba szállásunkra.
2. nap: Indulás Savonába, ahol a Costa Fascinosa fedélzetére szállunk, elfoglaljuk a kabinunkat. Hajónk 1630-kor fut ki a kikötőből.
3. nap: Hajónk 1400-kor érkezik Spanyolországba, Barcelonába. Javasolt fakultatív program: buszos, gyalogos városnézés, melyet Gaudi művészete köré építünk: Látjuk a több ezer sokszínű csempével burkolt Casa Batlló épületet, egy gazdag textilgyáros család Casa Milŕ nevű lakóházát, a Sagrada Familia templomot, s természetesen ezek között élvezzük a lüktető katalán nagyváros tereit, épületeit, hangulatát.  Hajónk este 2000-kor folytatja útját.
4. nap: Egész napunkat a hajón töltjük, ahol felfedezhetjük és kipróbálhatjuk a hajó minden szolgáltatását.
5. nap: Hajónk 0900-kor köt ki Cadiz. Javasolt fakultatív program: Kirándulás Sevillába, a dél-spanyolországi Andalúzia fővárosa, mely több mint 2000 éves, számos civilizáció hagyta itt a lábnyomát és történelmi műemlékeit. Talán a legjelentősebb ezek közül a 8-13. század között mór uralom emlékei. A kirándulás során látjuk Santa María de la Sede katedrálist, amely egyike a legnagyobb keresztény templomoknak, s egyben a világ legnagyobb gótikus székesegyháza. Mellette áll Giralda- harangtorony, az egykori minaret. A székesegyházzal szemközt található a királyi Mudéjar palota, amelye Alcázar néven is ismert. A hajónk 1800-kor hagyja el a kikötőt.
6. nap: Hajónk reggel 0900-kor érkezik Marokkóba, Tanger kikötőjébe. Javasolt fakultatív program: Ez az egész napos kirándulás Marokkó "kék városába", a Rif-hegységben található Chefchaouenba. Séta a kékbe burkolt sikátorokon, utcákon a virágokkal díszített ablakok alatt, majd a Medinában, ahol a nyüzsgő piac tele fűszerekkel, a gyümölcsökkel, s kézműves termékekkel. Ebéd, majd pár pillantás még Marokkó egyik legtöbbet fényképezett városáról, majd utazás vissza Tangerbe. 1900-kor hajónk kifut a kikötőből. 
7. nap: Reggel 700-kor érkezünk Észak-Afrika egyik nagy kikötőjébe, Casablancába. Javasolt fakultatív program: Egész napos kiránduláson vehetünk részt Marrakeshben, mely egy izgalmas és varázslatos város. Megnézzük a város legfontosabb nevezetességeit a Saadian királyi sírokat, Bahia-palota és kertje, Jemaa el-Fnaa piac felkeresése: kereskedők, kígyó bűvészek, akrobaták, zsonglőrök, mesemondók, varázslók, zenészek és a hagyományos gyógyszerek kereskedői között nézelődhetünk. Hajóra való visszaérkezésünk előtt felkeresünk ég egy Berber gyógyszertárat. A hajónk 2100-kor hagyja el Afrika partjait.
8. nap: Hajónk 1300-kor köt ki újra Európában, a Nagy-Britaniához tartozó Gibraltárban. Javasolt fakultatív program: Utazás a Gibraltár sziklájának lábához, majd felvonóval annak tetejére, melyet még mindig majmok laknak, s ahol sétálhatunk és gyönyörködhetünk a csodálatos 360°-os panorámában, nyugaton Gibraltár városában, délen az Afrika tengerpartjában, majd séta az Angliát idéző Main Street városközpontot átszelő bevásárlóutcáján, s szabadprogram után vissza a hajóhoz. A hajónk 2000-kor hagyja el a kikötőt.
9. nap 0800-kor újra Spanyolországba, Malaga városában kötünk ki. Javasolt fakultatív program: Utazás Cordobába, ahol a legfőbb látnivaló a córdobai nagymecset, amely ma keresztény katedrális, s az arab-iszlám művészet és az andalúz építészet keverékének legnagyszerűbb elegye, s amelyet az UNESCO Világörökség részévé nyilvánítottak. Séta a zsidó negyed felé macskaköves sikátorokon, festői utcácskákon, tipikus andalúz fehér házak, történelmi épületekkel, vallási emlékek között a zsinagógához, amely Andalúziában az egyetlen, amely túlélte a 15. században zsidók kiűzését. Ebéd egy tipikus étteremben, majd utazás vissza Malagába. Hajónk este 1700-kor folytatja útját.
10. nap: Egész napunkat a hajón töltjük, ahol felfedezhetjük és kipróbálhatjuk a hajó minden szolgáltatását.
11. nap: Hajónk 0900-kor Franciaország legnagyobb kikötővárosába, Marseillebe érkezik. Javasolt fakultatív program: Séta a városban, mely során érintjük a neobizánci stílusban épült Notre Dame de la Garde székesegyházat, ahonnét gyönyörű kilátás tárul elénk a kikötőre. Meglátogatjuk a La Major katedrálist, majd séta a Vieux-kikötőben, ahol sok kávézó és étterem között válogathatunk, Hajónk este 1800-kor folytatja útját.
12. nap: Hajónk 0900-kor kiköt Savonában, ahol véglegesen leszállunk a hajóról, majd indulunk Pécsre rövid megállókkal.
13. nap: Érkezés Pécsre a hajnali órákban

Ár: 	641.000 Ft/fő-től, 2 fő belső kabinban,
717.000 Ft/fő-től, 2 fő ablakos kabinban,
830.000 Ft/fő-től, 2 fő balkonos kabinban történő elhelyezés esetén, kategóriától és a hajón választható szolgáltatási csomagtól függően.

Az ár tartalmazza: 
- a transzfereket Pécs – Savona – Pécs között
- 1 éjszakai szállást félpanzióval 
- elhelyezés a választott kabinban
- a kikötői illetékek
- a hajón teljes ellátást és korlátozott italfogyasztást (reggelihez fogyasztható italok: gyümölcslevek, kávé, tea, tej, víz; napközben víz a hajó büfééttermeinek nyitvatartási idején belül).
- a legtöbb fedélzeti létesítmény és közös utastér használata
- részvétel a közös rendezvényeken és szórakoztató programokon
- csomaghordás ki-és beszálláskor
- magyar nyelvű asszisztencia

A részvételi díj nem tartalmazza:
- kötelező borravalót (120 EUR/fő)
- az italfogyasztás egy részét (minden alkoholtartalmú ital, üdítőitalok, ásványvíz, kávék)
- a parti kirándulásokat 
- egyéb személyes kiadásokat pl.: Internet, SPA, wellness szolgáltatások, fodrász stb.
- orvosi ellátást
- utas/storno biztosítást (irodánkban megköthető)
Az utazás ideje alatt mindenkinek rendelkeznie kell érvényes utasbiztosítással, melyet irodánknál meg lehet kötni, vagy egy nyilatkozat kitöltésével igazolni kell azt, hogy az utazás idejére rendelkeznek megfelelő utasbiztosítással!

A programhoz jó utat kívánva üdvözlettel:

Dr. Kopári László
Pécs, 2024. április 23.